open-index/open-wikipedia-markdown huggingface dataset:
Φίντες

[μικρογραφία|300x300εσ|[Σηστέρτιος περίπου το 112&nbsp;μ.Χ., που απεικονίζει την Πομπηία Πλωτίνα, την Αυγούστα του αυτοκράτορα Τραϊανού, με την Φίντες στο πίσω μέρος]]
**Φίντες** (λατινικά: *Fides*) ήταν η θεά της εμπιστοσύνης, της πιστότητας και της καλής πίστης (*bona fides*) στην αρχαία ρωμαϊκή θρησκεία. Η Φίντες ήταν μια από τις αρχικές αρετές, που καλλιεργήθηκαν ως θεότητες με τελετές και ναούς. 
[μικρογραφία|Η Φίντες Πούμπλικα κρατάει ένα [Αμαλθείας κέρας|κέρας της Αμάλθειας και απλώνει μιαφιάλη σπονδής στην πίσω όψη ενός δουπόνδιου που εκδόθηκε από τον Βεσπασιανό 77–78 μ.Χ.]]
Η Φίντες ενσαρκώνει όλα όσα απαιτούνται για «τιμή και αξιοπιστία: από την πίστη στον γάμο έως τις συμβατικές ρυθμίσεις και την υποχρέωση που όφειλαν οι στρατιώτες στη Ρώμη». Η Φίντες σημαίνει επίσης αξιοπιστία, «αξιοπιστία μεταξύ δύο μερών, η οποία είναι πάντα αμοιβαία» και «θεμέλιο των σχέσεων μεταξύ των ανθρώπων και των κοινοτήτων τους», και στη συνέχεια μετατράπηκε σε ρωμαϊκή θεότητα.

Με το όνομα *Fides Publica Populi Romani* («Δημόσια Πίστη του Ρωμαϊκού Λαού»), μπορεί να αποτελέσει παράδειγμα στον Μάρκο Ατίλιο Ρέγουλο, «ο οποίος αρνείται να σώσει τον εαυτό του εις βάρος της Δημοκρατίας. Ο Ρέγουλος αψήφησε τα δικά του συμφέροντα για τα συμφέροντα της χώρας του. Μόνο και μόνο σε αυτή την πράξη, ενήργησε με πίστη (*φίντες)*».

## Εικονογραφία
Η Φίντες απεικονίζεται ως νεαρή γυναίκα στεφανωμένη με στεφάνι ελιάς ή δάφνης, που κρατά στο χέρι της ένα τρυγόνι, φρούτα ή σιτηρά ή στρατιωτικό λάβαρο. Φοράει λευκό πέπλο.
[μικρογραφία|Οπίσθιο μέρος ενός [aureus που εκδόθηκε περίπου το 218-219 υπό τον Ηλιογάβαλο, με την επιγραφή FIDES EXERCITVS («πίστη του στρατού»). Η Φίντες, ενθρονισμένη, θωρεί ένα στρατιωτικό λάβαρο.]]

## Ναός και τελετές
Ο ναός της Φίντες στον λόφο του Καπιτωλίου συνδέθηκε με τη *Fides Publica* ή *Fides Publica Populi Romani*. Αφιερωμένο από τον Αύλο Ατίλιο Καϊατίνο και αναστηλωμένο από τον Μάρκο Αιμίλιο Σκάυρο, το οικοδόμημα περιβαλλόταν από μια έκθεση χάλκινων πινάκων με νόμους και συνθήκες και περιστασιακά χρησιμοποιούνταν για συνεδριάσεις της Γερουσίας.

Σύμφωνα με την παράδοση, ο δεύτερος βασιλιάς της Ρώμης, Νουμάς Πομπίλιος, καθιέρωσε μια ετήσια τελετή την 1η Οκτωβρίου αφιερωμένη στην Φίντες Πούμπλικα, κατά την οποία οι τρεις μεγάλοι ιερείς, ο Dialis, ο Martialis και ο Quirinalis, έπρεπε να μεταφερθούν στον ναό της με ένα καλυμμένο τοξωτό άρμα, που έσερναν δύο άλογα. Εκεί έπρεπε να εκτελούν τις λειτουργίες της με τα κεφάλια τους καλυμμένα και τα δεξιά τους χέρια τυλιγμένα μέχρι τα δάχτυλα, για να υποδηλώνουν απόλυτη αφοσίωση σε αυτήν και να συμβολίζουν την εμπιστοσύνη. 

## Δείτε επίσης

* Αρποκράτης – Έλληνας θεός της σιωπής, των μυστικών και της εμπιστευτικότητας.
* Ευσέβεια (), Ελπίδα (), και Τύχη () – ενσαρκώθηκαν επίσης ως θεές από τους Ρωμαίους
* Σέμο Σάνκους – Ρωμαϊκός θεός της εμπιστοσύνης, της ειλικρίνειας και των όρκων 

## Παραπομπές

Κατηγορία:Θεές της ρωμαϊκής μυθολογίας
Κλεάνθης Δαμιανός

Ο **Κλεάνθης Δαμιανός** (1923-?), του Ζαχαρία, ήταν Έλληνας στρατιωτικός και πολιτικός. Διετέλεσε βουλευτής Δράμας από το 1963 έως το 1967.

## Βιογραφία
Ποντιακής καταγωγής, ακολούθησε καριέρα στρατιωτικού. Αποστρατεύτηκε μετά τη δεκαετία του '70.

Εξελέγη βουλευτής Δράμας με το κόμμα της ΕΡΕ το 1963 και επανεξελέγη το 1964.. 

Από το 1972 έως το 1973 ήταν υφυπουργός Εθνικής Οικονομίας για θέματα απασχολήσεως στην δικτατορική κυβέρνηση του Παπαδόπουλου.

Παντρεύτηκε την Καλλιόπη Νικολαρεΐζη και ο γιος του, Θεόδωρος Δαμιανός, ήταν βουλευτής με τη Νέα Δημοκρατία.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Δράμας
Κατηγορία:Έλληνες υφυπουργοί Εθνικής Οικονομίας
Κατηγορία:Βουλευτές εκλεγμένοι με την ΕΡΕ
Βαγένια Καρδίτσας

μικρογραφία|Οικισμός Βαγένια (προ Ιανού και Daniel)
Τα **Βαγένια** είναι συνοικισμός της Οξυάς στη Θεσσαλία και την Περιφερειακή Ενότητα Καρδίτσας. 

## Γενικά στοιχεία
Τα Βαγένια βρίσκονται στις νοτιοανατολικές πλαγιές του όρους Καραβούλα των Βόρειων Αγράφων σε υψόμετρο 630 μέτρων. Απέχουν περίπου 8 χιλιόμετρα (οδικά) νοτιοδυτικά από την Οξυά, 38 χιλιόμετρα δυτικά από την Καρδίτσα και 10 χιλιόμετρα νοτιοδυτικά από το Μουζάκι (έδρα του δήμου) ενώ ανατολικά τους περνά ο ποταμός Πάμισος. 

Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Οξυάς. Σύμφωνα με το Πρόγραμμα «Καλλικράτης» ανήκει στην κοινότητα Οξυάς που υπάγεται στη δημοτική ενότητα Μουζακίου του Δήμου Μουζακίου ενώ σύμφωνα με την απογραφή του 2011 απογράφησαν 20 κάτοικοι. 

Στις 19 Σεπτεμβρίου 2020 ο οικισμός χτυπήθηκε από το κυκλώνα "Ιανός" και απέμεινε αποκλεισμένος για αρκετές μέρες λόγω κατάρρευσης της μοναδικής γέφυρας που υπήρχε. Τον Σεπτέμβριο του 2023 η κακοκαιρία "Daniel" έπληξε εκ νέου την περιοχή και προκάλεσε τεράστιες καταστροφές και κατολισθήσεις.

## Απογραφές πληθυσμού

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Ευφημισμός

Ο **ευφημισμός** είναι ένα σχήμα λόγου το οποίο χρησιμοποιείται από τον ομιλητή για να περιγράψει κάτι που έχει αρνητική έννοια με μια πιο θετική λέξη, η οποία δεν ανταποκρίνεται στην πραγματικότητα.

Η χρήση ευφημισμών από τον ομιλητή έχει στόχο τον εξορθολογισμό ή τη νομιμοποίηση του ομιλητή με τη χρήση λέξεων. Χαρακτηριστικά ρητορικά μέσα για την χρήση ευφημισμού από τον πολιτικό είναι η χρήση α΄ προσώπου, η επανάληψη της λέξης λαός, και η προβολή εννοιών όπως, π.χ. το εθνικό συμφέρον, για να πειστεί ο ακροατής για την ορθότητα της άποψης του ομιλητή.

Μπορεί να χρησιμοποιηθεί και για την απόκρυψη λέξεων που θεωρούνται προσβλητικές, ή ακατάλληλες για χρήση εκτός της καθημερινής ομιλίας. Οι ευφημισμοί αρκετές φορές έχουν συγκεκριμένη διάρκεια ζωής, καθώς πολλές φορές αντικαθίστανται από νεότερους, όταν οι παλαιότεροι ευφημισμοί αποκτούν αρνητική σημασία.

## Χρήση στην πολιτική
Ο ευφημισμός πρόκειται για ένα σχήμα λόγου το οποίο έχει ευρεία χρήση στην πολιτική. Η χρήση του ευφημισμού είναι ιδιαίτερα συνήθη όταν ένας φορέας επιθυμεί να αποκρύψει τις αρνητικές συνέπειες μιας άποψης ή ονομασίας με κάποια άλλη που δίνει μια πιο θετική σημασία. Στην σημερινή πολιτική, ο ευφημισμός θεωρείται μέσο μαζικού αποπροσανατολισμού των πολιτών από μια αλήθεια ή μια άποψη και εξυπηρετεί την απόκρυψη σκανδάλων, αληθειών και την κατεύθυνση της κοινής γνώμης στο επιθυμητό σημείο στη συζήτηση της πολιτικής. 

Ο ευφημισμός αποτελεί σήμερα ξεχωριστό μέρος της πολιτικής σκηνής, και συνήθως πολλοί πολιτικοί θα χρησιμοποιήσουν κάποιο ευφημισμό για να προωθήσουν το πρόγραμμα ή την πολιτική τους. Η αριστερά χρησιμοποιεί γενικά ευφημισμούς ως ένα σύνολο όρων πολιτικής ορθότητας, ενώ η δεξιά τον συνδέει με τον πατριωτισμό, σύμφωνα με άρθρο του 2017. Ο Στίβεν Πίνκερ, καθηγητής ψυχολογίας στο Πανεπιστήμιο Χάρβαρντ, υποστηρίζει ότι η ξεπερασμένη θεωρία του ότι η γλώσσα επηρεάζει την σκέψη αποτελεί τον βασικό λόγο δημιουργίας ευφημισμών στην πολιτική. Υποστηρίζεται ότι στόχος της χρήσης των ευφημισμών είναι και να αλλαχθεί η άποψη του κόσμου για ένα θέμα αλλάζοντας τις λέξεις.

Σήμερα θεωρείται αδύνατη η άσκηση πολιτικής χωρίς την χρήση ευφημισμών, ενώ η πρακτική της χρήσης ευφημισμών συνδέεται με την πολιτική ορθότητα.

## Παραπομπές


## Εξωτερικοί σύνδεσμοι
* 
* 

Κατηγορία:Ρητορικές τεχνικές
Ανισότητα Τσεμπισιόφ

Στην θεωρία πιθανοτήτων, η **ανισότητα Τσεμπισιόφ** (αναφέρεται και ως **ανισότητα Chebyshev**) δίνει ένα φράγμα στην πιθανότητα μία τυχαία μεταβλητή X να αποκλίνει από την αναμενόμενη  τιμή της, συναρτήσει της διακύμανσής της. Πιο συγκεκριμένα, για κάθε τυχαία μεταβλητή X με πεπερασμένη διακύμανση \operatorname{Var}(X) , ισχύει για κάθε a > 0
:
\Pr( |X - \operatorname{E}(X)| \geq a) \leq \frac{\operatorname{Var}(X)}{a^2}.


## Απόδειξη
Η τυπική απόδειξη της ανισότητας Τσεμπισιόφ προκύπτει από την εφαρμογή της ανισότητας Μαρκόφ η οποία λέει ότι για οποιαδήποτε μη-αρνητική τυχαία μεταβλητή Y, ισχύει ότι για κάθε a > 0
:\Pr(Y \geq a) \leq \frac{\operatorname{E}(Y)}{a}.

Υπενθυμίζουμε επίσης ότι η διακύμανση της X ορίζεται ως
:\operatorname{Var}(X) = \operatorname{E}[(X - \operatorname{E}(X) )^2].
Η ανισότητα Τσεμπισιόφ προκύπτει από την ανισότητα Μαρκόφ, θεωρώντας την τυχαία μεταβλητή
:Y = (X - \operatorname{E}(X))^2.
Πιο συγκεκριμένα, για την Y (που είναι μη-αρνητική ως το τετράγωνο μίας τυχαίας μεταβλητής), η ανισότητα Μαρκόφ δίνει
:\Pr( (X - \operatorname{E}(X))^2 \ge a^2) \le \frac{\operatorname{Var}(X)}{a^2}.
καθώς \operatorname{E}(Y) = \operatorname{E}\left((X - \operatorname{E}(X))^2 \right) = \operatorname{Var}(X). Αφού a > 0, καταλήγουμε ότι
:\Pr( |X - \operatorname{E}(X)| \ge a) \le \frac{\operatorname{Var}(X)}{a^2}.

## Δείτε επίσης
* Ανισότητα Μαρκόφ
* Ανισότητα Σάμιουελσον

## Παραπομπές


Κατηγορία:Ανισότητες
Μέθοδος δεύτερης ροπής

Στην θεωρία πιθανοτήτων, η **μέθοδος της δεύτερης ροπής** αναφέρεται σε τεχνική απόδειξης ότι μία τυχαία μεταβλητή X είναι μη-μηδενική με θετική πιθανότητα, δηλαδή \Pr(X \neq 0) > 0, με την χρήση της ροπής δεύτερης τάξης, δηλαδή την \operatorname{E}(X^2) ή διακύμανση \operatorname{Var}(X). Συνήθως αναφέρεται στην χρήση της εξής ανισότητας για κάθε ακέραια τυχαία μεταβλητή X με \operatorname{E}(X) \neq 0,
:
\Pr(X = 0) \leq \frac{\operatorname{Var}(X)}{(\operatorname{E}(X))^2}.

Για μη-αρνητική τυχαία μεταβλητή X, εμφανίζεται και με την μορφή
:
\Pr(X > 0) \geq \frac{(\operatorname{E}(X))^2}{\operatorname{E}(X^2)}.


## Αποδείξεις

### 1η Μορφή

Για την τυχαία μεταβλητή X με διακύμανση \operatorname{Var}(X) , η ανισότητα Τσεμπισιόφ δίνει για a = \operatorname{E}(X)
:\Pr(|X- \operatorname{E}(X)| \geq \operatorname{E}(X)) \leq \frac{\operatorname{Var}(X)}{ (\operatorname{E}(X))^2}.
Όταν X = 0 έπεται ότι |X- \operatorname{E}(X)| \geq \operatorname{E}(X). Συνεπώς, 
:\Pr(X = 0) \leq \Pr(|X- \operatorname{E}(X)| \geq \operatorname{E}(X))\leq \frac{\operatorname{Var}(X)}{ (\operatorname{E}(X))^2}.

### 2η Μορφή

Η ανισότητα Κωσύ-Σβαρτς δίνει ότι για δύο τυχαίες μεταβλητές A και B, ισχύει ότι
:
(\operatorname{E}(AB))^2 \leq \operatorname{E}(A^2) \operatorname{E}(B^2).

Για την ζητούμενη ανισότητα, θεωρούμε την δείκτρια τυχαία μεταβλητή Z = \mathbf{1}_{X > 0}, για την οποία ισχύει ότι \operatorname{E}(Z) = \Pr(X > 0) και Z^2 = Z από τις ιδιότητες των δείκτριων τυχαίων μεταβλητών. Επίσης, ισχύει ότι 
:Z \cdot X = X, 
καθώς η X είναι μη-αρνητική και αν X = 0 τότε και Z = 0 (άρα 0 = ZX = X), ενώ διαφορετικά Z = 1 (άρα ZX = X). Συνεπώς χρησιμοποιώντας την ανισότητα Κωσύ-Σβαρτς,
:
(\operatorname{E}(X))^2 = (\operatorname{E}(ZX))^2 \leq \operatorname{E}(Z^2) \cdot \operatorname{E}(X^2) = \operatorname{E}(Z) \cdot \operatorname{E}(X^2) = \Pr(X > 0) \cdot \operatorname{E}(X^2).

Αναδιατάσσοντας τα δύο μέλη της ανισότητας, προκύπτει το ζητούμενο
:
\Pr(X > 0) \geq \frac{(\operatorname{E}(X))^2}{\operatorname{E}(X^2)}.


## Παραπομπές


Κατηγορία:Ανισότητες
Κατηγορία:Θεωρία πιθανοτήτων
Γεώργιος Χ. Τζώρτζης

Ο **Γεώργιος Τζώρτζης** (1908-1984), του Χρήστου, ήταν Έλληνας δικηγόρος και πολιτικός. Διετέλεσε διορισμένος δήμαρχος Θήβας από τον Μάιο του 1945 έως τον Μάιο του 1946.

Στις βουλευτικές εκλογές του 1951 εξελέγη βουλευτής Αττικοβοιωτίας με την ΕΠΕΚ και επανεξελέγη το 1956 με τη ΦΙ.ΔΕ. και το 1964 με την Ένωση Κέντρου.  Το 1958 προσχώρησε στο Κόμμα Αγροτών Εργαζομένων.

Ο Τζώρτζης απεβίωσε σε ηλικία 76 ετών στις 26 Απριλίου 1984.

## Παραπομπές


Κατηγορία:Δήμαρχοι της Θήβας
Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές Βοιωτίας
Κατηγορία:Βουλευτές εκλεγμένοι με την Ένωση Κέντρου
Ανισότητα Τσουνγκ-Έρντος

Στην θεωρία πιθανοτήτων, η **ανισότητα Τσουνγκ-Έρντος** δίνει ένα κάτω φράγμα στην ένωση γεγονότων. Πιο συγκεκριμένα, για οποιαδήποτε n γεγονότα A_1, \ldots, A_n με \Pr(A_1 \cup \ldots \cup A_n) > 0, ισχύει ότι
:
\Pr\left( \bigcup_{i = 1}^n A_i \right) \geq \frac{\left( \sum_{i = 1}^n \Pr(A_i) \right)^2}{\sum_{i = 1}^n\sum_{j = 1}^n \Pr(A_i \cap A_j)}.


Στην εργασία των Τσουνγκ και Έρντος η ανισότητα εμφανίζεται με την ισοδύναμη μορφή, 
:
2 \sum_{i = 1}^n \sum_{j = i + 1}^n \Pr(A_i \cap A_j) \geq \left( \Pr\left(\bigcup_{i = 1}^n A_i\right) \right)^{-1} \cdot \left( \sum_{i =1}^n \Pr(A_i)\right)^2 - \sum_{i =1}^n \Pr(A_i).


## Απόδειξη
Η απόδειξη στηρίζεται στην εξής ανισότητα της μεθόδου της δεύτερης ροπής, όπου για κάθε μη-αρνητική τυχαία μεταβλητή X,
:
\Pr(X > 0) \geq \frac{(\operatorname{E}(X))^2}{\operatorname{E}(X^2)}.


Θα χρησιμοποιήσουμε τις δείκτριες τυχαίες μεταβλητές \mathbf{1}_{A_i} για τα γεγονότα A_i. Από τις ιδιότητες των δείκτριων τυχαίων μεταβλητών έχουμε ότι
:
\sum_{i =1}^n \Pr(A_i) = \sum_{i =1}^n \operatorname{E}(\mathbf{1}_{A_i}) = \operatorname{E}\left( \sum_{i =1}^n \mathbf{1}_{A_i} \right),

και
:
2 \sum_{i = 1}^n \sum_{j = i + 1}^n \Pr(A_i \cap A_j) 
 = 2 \sum_{i = 1}^n \sum_{j = i + 1}^n \operatorname{E}(\mathbf{1}_{A_i} \mathbf{1}_{A_j})
 = \operatorname{E}\left( 2 \sum_{i = 1}^n \sum_{j = i + 1}^n \mathbf{1}_{A_i} \mathbf{1}_{A_j} \right).

Συνδυάζοντας αυτές τις δύο σχέσεις έχουμε ότι,
:
Επίσης, η πιθανότητα να γίνει οποιοδήποτε από τα n γεγονότα A_1, \ldots, A_n είναι ισοδύναμη με την πιθανότητα το άθροισμα των δεικτών να είναι μεγαλύτερο του μηδενός. Επομένως,
:
Επομένως συνδυάζοντας τις () και () η αρχική ανισότητα γράφεται ως εξής
:\Pr\left(\sum_{i = 1}^n \mathbf{1}_{A_i} > 0\right) \cdot \operatorname{E}\left(\left( \sum_{i = 1}^n \mathbf{1}_{A_i} \right)^2\right) \geq \left(\operatorname{E}\left(\sum_{i = 1}^n \mathbf{1}_{A_i} \right)\right)^2
Θέτοντας \textstyle X = \sum_{i =1}^n \mathbf{1}_{A_i}, η ανισότητα παίρνει την μορφή
:
\Pr\left(X > 0\right) \cdot \operatorname{E}(X^2) \geq (\operatorname{E}(X))^2,

η οποία προκύπτει από αναδιάταξη της ανισότητα της μεθόδου της δεύτερης ροπής.

## Δείτε επίσης
* Ανισότητα Μπουλ
* Ανισότητες Μπονφερρόνι

## Παραπομπές


Τσουνγκ
Παγκόσμια Ημέρα Ποίησης

Η **Παγκόσμια Ημέρα Ποίησης** εορτάζεται στις 21 Μαρτίου και ανακηρύχθηκε από την Εκπαιδευτική Επιστημονική και Πολιτιστική Οργάνωση των Ηνωμένων Εθνών το 1999 «με στόχο να υποστηρίξει τη γλωσσική πολυμορφία μέσω της ποιητικής έκφρασης και να αυξήσει την ευκαιρία να ακουστούν οι γλώσσες που απειλούνται με εξαφάνιση». Σκοπός της είναι να προωθήσει την ανάγνωση, τη γραφή, τη δημοσίευση και διδασκαλία της ποίησης σε όλο τον κόσμο και, όπως λέει η αρχική διακήρυξη της UNESCO, «να προσφέρει νέα αναγνώριση και ώθηση στα εθνικά, περιφερειακά και διεθνή κινήματα ποίησης».

## Εξωτερικοί σύνδεσμοι
* 

Ποιηση
Παγ
NGC 1274

Ο **[[Νέος Γενικός Κατάλογος|NGC]] 1274** είναι ελλειπτικός γαλαξίας ο οποίος απέχει περίπου 280 εκατομμύρια έτη φωτός και βρίσκεται στον αστερισμό Περσέα. Τον ανακάλυψε ο αστρονόμος Λόρενς Πάρσονς (Lawrence Parsons) στις 4 Δεκεμβρίου 1875 και ανήκει στο Σμήνος γαλαξιών του Περσέα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Περσεύς (αστερισμός)
1274
12413
Κατηγορία:Σμήνος του Περσέα
NGC 6053

Ο **[[Νέος Γενικός Κατάλογος|NGC]] 6053** (στο Νέο Γενικό Κατάλογο καταγράφεται και ως **NGC 6057**) είναι ελλειπτικός γαλαξίας ο οποίος απέχει περίπου 450 εκατομμύρια έτη φωτός και βρίσκεται στον αστερισμό Ηρακλή. Ανακαλύφθηκε από τον αστρονόμο Λιούις Α. Σουίφτ (Lewis A. Swift) στις 8 Ιουνίου 1886 και ανήκει στο Σμήνος γαλαξιών του Ηρακλή.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
Κατηγορία:Ηρακλής (αστερισμός)
6053
57088
Κατηγορία:Σμήνος του Ηρακλή
+03-41-106
Αντριάν Μπαϊράμι

Ο **Αντριάν Μπαιράμι** (Λανγκεθαλ,5 Απριλίου 2002) είναι επαγγελματίας ποδοσφαιριστής που αγωνίζεται ως κεντρικός αμυντικός για την ελβετική Λουκέρνη ΦΚ.

## Καριέρα
Ο Μπαιράμι είναι ένα προϊόν των ακαδημιών της Λανγκενθαλ στην Ελβετία, πριν μετακομίσει στην ακαδημία της Μπενφίκα το 2018.  Στις 29 Οκτωβρίου 2019, υπέγραψε το πρώτο του επαγγελματικό συμβόλαιο με την Μπενφίκα.  Έκανε το επαγγελματικό του ντεμπούτο με την Μπενφίκα σε μια ήττα 2-1 στη Σεγουντα Λίγα από την Ακαδέμικο ντε Βισέου, μπαίνοντας ως αλλαγή στο 75ο λεπτό.  Στις 24 Ιουλίου του 2025 πήγε ως δανεικός στην Λουκέρνη ΦΚ από την Μπενφίκα. Στην 1 Ιανουαρίου 2026, υπέγραψε για 2,5 εκατομμύρια ευρώ στην Λουκέρνη ΦΚ από την Μπενφίκα.

## Διεθνής καριέρα
Γεννημένος στην Ελβετία, ο Μπαιράμι είναι αλβανικής καταγωγής από την Οχρίδα .   Το 2019, έπαιξε και για την Ελβετία Κ-18 και την Αλβανία Κ-19 .  Κλήθηκε στην εθνική Αλβανίας για ένα ζευγάρι φιλικών τον Μάιο του 2022.  Έκανε το ντεμπούτο του με την εθνική ομάδα της Αλβανίας σε ένα φιλικό 0–0 με την Εσθονία στις 13 Ιουνίου 2022.  Έκανε και άλλες δύο συμμετοχές εκείνη την εποχή σε φιλικά. Τον Οκτώβριο του 2025 κλήθηκε από την εθνική ομάδα της Ελβετίας για τα προκριματικά του Παγκοσμίου Κυπέλλου 2026. Έκανε το ντεμπούτο με την εθνική ομάδα της Ελβετίας σε ισοπαλία 0-0 με την Σλοβενία στις 13 Οκτωβρίου 2025.

## Παραπομπές


Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Λίγκα
Κατηγορία:Αμυντικοί ποδοσφαιριστές
Κατηγορία:Ελβετοί αλβανικής καταγωγής
Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Αλβανοί ποδοσφαιριστές
Βιέπσα

Ο **Βιέπσα** (πολωνικά: Wieprza, γερμανικά: *Wipper*) είναι ποταμός των ακτών της Νότιας Βαλτικής στην Πολωνία, με μήκος 140,3 χλμ. και έκταση λεκάνης απορροής 2.172,7 χλμ2.
μικρογραφία| Ο Βιέπσα στο χωριό Βαουντόβο.

## Ροή
Ο Βιέπσα ρέει σε υψόμετρο 170 μ. πάνω από την επιφάνεια της θάλασσας, από τη λίμνη Κοουόλες κοντά στο Γουοντόβο, στο Πόβιατ Μπίτουφ. Το μήκος του είναι 140,3 χλμ. και η περιοχή λεκάνης απορροής είναι 2.172,7 χλμ2. Άλλες δημοσιεύσεις αναφέρουν ότι ο Βιέπσα ρέει από τη Λευκή Λίμνη στην Περιοχή Λιμνών του Μπίτουφ, η οποία προκαλείται από την εμφάνιση ενός εποχικού υδάτινου ρεύματος κατά τις εποχές των βροχών μεταξύ των γειτονικών λιμνών Λευκής και Κοουόλες. Μια συνεχής ροή νερού προέρχεται από τη λίμνη Κοουόλες.

Εκβάλλει στη Βαλτική Θάλασσα στην παραθαλάσσια περιοχή Νταρουόβο- Νταρουούφκο.

## Όνομα ποταμού
Ο ποταμός Βιέπσα, εκτός από το παρόμοιο όνομά του, δεν έχει καμία σχέση με τον ποταμό Βιεπς, παραπόταμο του Βιστούλα.

Μέχρι το 1945, το όνομα *Wipper* χρησιμοποιήθηκε στη Γερμανία. Στον πολωνικό στρατιωτικό χάρτη του 1933, δόθηκε το πολωνικό εξώνυμο *Wieprz* δίπλα στη σήμανση του ποταμού. Το όνομα του *Wieprz* καθιερώθηκε επίσημα με διάταξη το 1948.

## Δείτε επίσης
* Κατάλογος ποταμών της Πολωνίας

## Παραπομπές



Κατηγορία:Ποταμοί της Πολωνίας
Μοκραβίτσα

Η **Μοκραβίτσα** (πολωνικά: Mokrawica, ) είναι χωριό της Γκμίνα Κάμιεν Πομόρσκι του Πόβιατ Κάμιεν, στο Βοεβοδάτο Δυτικής Πομερανίας της βορειοδυτικής Πολωνίας. Απέχει περίπου 4 χιλιόμετρα νοτιοανατολικά του Κάμιεν Πομόρσκι και 62 χιλιόμετρα βόρεια της πρωτεύουσας του βοεβοδάτου, Στσέτσιν.

## Παραπομπές


Κατηγορία:Χωριά της Πολωνίας
Λιθόκερος ο πατρούλιος

Ο **Λιθόκερος ο πατρούλιος** (επιστ. ονομ.: ***Lethocerus patruelis***) είναι υδρόβιο ζωύφιο της οικογένειας των βελοστοματιδών . Είναι γηγενές στη νοτιοανατολική Ευρώπη, μέσω της Νοτιοδυτικής Ασίας, στο Πακιστάν, την Ινδία και τη Βιρμανία .  Είναι το μεγαλύτερο ευρωπαϊκό ημίπτερο και υδρόβιο έντομο.  Τα ενήλικα θηλυκά έχουν μέγεθος 7 με 8 εκατοστόμετρα, ενώ τα ενήλικα αρσενικά 6 με 7 εκατοστόμετρα  . 

## Περιγραφή
Eντομo μεγάλου μεγέθους, καφέ έως πράσινου χρώματος, το χρώμα του βοηθά το έντομο ώστε να αφομοιώνεται στα χρώματα του περιβάλλοντος του. Εχει ελλειψοειδές σχήμα κορμού με πεπλατυσμένη ράχη και κοιλιά . Εχει μήκος έως 8 εκατοστά, αν και ορισμένα άλλα είδη αυτού του γένους μπορούν να φτάσουν σε μήκος έως 12 εκατοστά. Όπως και άλλοι εκπρόσωποι της υποκατηγορίας των νερόμορφων, οι κεραίες είναι κοντές και δυσόρατες. Το πρώτο ζευγάρι ποδιών είναι προσαρμοσμένο για να πιάνει και να κρατά θηράματα. Εχει μεγάλα φτερά που ξεκινούν με ημιέλυτρα και καλύπτουν σχεδόν ολόκληρη την κοιλιά του εντόμου. Κάτω από τα έλυτρα των φτερών υπάρχει δευτερο ζεύγος φτερών, που επιτρέπει στο έντομο πτήσεις μετανάστευσης εφόσον οι συνθήκες του περιβάλλοντός του είναι μη ικανοποιητικές. Στο τέλος της κοιλιάς του υπάρχουν δύο σπειροειδείς σωλήνες που λειτουργούν απορροφώντας το οξυγόνο απο την επιφάνεια του νερού, ενώ το εντομο είναι βυθισμένο κεφαληδόν εξ' ολοκλήρου στο νερό κατά τη διάρκεια αναζήτησης θηραμάτων . 

## Βιολογία
Όπως όλα τα άλλα υμενόπτερα, ο κύκλος ανάπτυξης του λιθόκερου είναι ατελής, δηλαδή ημιμεταβολικός. Οι νεαρές νύμφες εκκολάπτονται από τα αυγά μορφολογικά παρόμοια με τα ενήλικα και δεν αλλάζουν το σχήμα τους κατά την ανάπτυξη, αναπτύσσοντας μόνο αναλογικά. Τόσο οι προνύμφες όσο και τα ενήλικα είναι υποχρεωτικά αρπακτικά και τρέφονται με άλλα υδρόβια αρθρόποδα, γυρίνους και μικρά ψάρια. Ο λιθόκερος είναι κυνηγός που χρησιμοποιεί τους μίσχους υδρόβιων φυτών για υποστήριξη. Όταν πιάνει θήραμα, εγχέει το σάλιο του πλούσιο σε πεπτικά ένζυμα και στη συνέχεια ρουφάει τον διαλυμένο ιστό στο υγρό με το ρύγχος του. 

## Εξάπλωση
*Ο* λιθόκερος κατοικεί σε μια μεγάλη περιοχή, από τη νοτιοανατολική Ευρώπη και τα νότια της Βαλκανικής χερσονήσου μέσω της Μικράς Ασίας, του Πακιστάν, της Ινδίας μέχρι τη Μιανμάρ. Λόγω των πρόσφατων κλιματικών αλλαγών, έχει παρατηρηθεί η πρόοδος αυτού του είδους προς την κατεύθυνση του βορρά στο έδαφος της Βαλκανικής Χερσονήσου. 

### Ελλάδα
Στην Ελλάδα έχει εντοπιστεί στις εξής περιοχές, βάσει έρευνας της Παγκόσμιας Διευκόλυνσης Πληροφοριών για τη Βιοποικιλότητα (GBIF):

* Αμβρακικός κόλπος
* Ζάκυνθος
* Θεσσαλονίκη
* Λίμνη Κερκίνη
* Νέα Ηρακλείτσα
* Σιθωνία Χαλκιδικής
* Σιδηρόλακκος Χαλκιδικής
* Σταυρός Χανίων
* Θάσος
* Έβρος
* Λέσβος
* Τήλος

## Παραπομπές

Κατηγορία:Έντομα της Ευρώπης
Θρακική μουσική

Η **Μουσική της Θράκης** ή αλλιώς ***Θρακική μουσική*** είναι η μουσική της Θράκης, μιας περιοχής στη Νοτιοανατολική Ευρώπη που απλώνεται στη νότια Βουλγαρία (Βόρεια Θράκη), στη βορειοανατολική Ελλάδα (Δυτική Θράκη) και στην Ευρωπαϊκή Τουρκία (Ανατολική Θράκη).

Η μουσική της Θράκης περιέχει μια γραπτή ιστορία που εκτείνεται από την αρχαιότητα, όταν ο Ορφέας έγινε θρυλικός μουσικός και έζησε κοντά στον Όλυμπο .   Αν και ο Θρακικός λαός τελικά αφομοιώθηκε από τις γύρω βαλκανικές ομάδες, στοιχεία της θρακικής δημοτικής μουσικής συνεχίζονται με την Αρχαία Ελλάδα.

Οι παραδοσιακοί θρακιώτικοι χοροί είναι συνήθως γρήγοροι σε ρυθμό και είναι κυρίως κυκλικοί χοροί στους οποίους οι άνδρες χορεύουν στο μπροστινό μέρος της γραμμής.   Η γκάιντα, ένα είδος άσκαυλου, είναι το πιο χαρακτηριστικό όργανο, αλλά χρησιμοποιούνται επίσης κλαρίνα και τουμπελέκια. Η θρακιώτικη γκάιντα, που ονομάζεται και αυλός, είναι διαφορετική από τη Μακεδονική ή την Βουλγαρική γκάιντα. Είναι πιο ψιλή από τη Μακεδονική γκάιντα, αλλά βαρύτερη από τη βουλγαρική γκάιντα (ή Ντούρα). Η θρακική γκάιντα χρησιμοποιείται επίσης ευρέως σε όλη τη Θράκη στη βορειοανατολική Ελλάδα. 

## Ακούστε

* Παζαρτζίσκα κοπανίτσα
* Krivo sadovsko horo
* Paydushko horo
* Izgryala e mesechinka
* Yambolsko Trite Puti
* Ελευθερία Αρβανιτάκη - Ντο στα λιανοχορταρούδια ( Ζωναράδικο )
* Pajdusko (Balkan Guzeli)
* Pajdusko (Balkan Guzeli) - Τουρκικοί Στίχοι
* Alan Cayirlari
* Trite Puti
* Μανδηλάτος (Μάνδρα)
* Hijaz Mandilatos (Hicaz Mandra)
* Kazım Koyuncu - Tabancamın Sapını (Μανδηλάτος-Μάντρα χαβάσι)
* Ένας Μπρε Σούλουμαν Αγά
* Δούσκο Ζωναράδικο-Τσεστός Ελληνικός Χορός

## Δείτε επίσης

* Κρητική μουσική
* Μουσική της Πελοποννήσου
* Μουσική των Επτανήσων

## Παραπομπές

Κατηγορία:Μουσική στην Τουρκία
Κατηγορία:Μουσική στη Βουλγαρία
Κατηγορία:Μουσική στην Ελλάδα
Κατηγορία:Θράκη
Ντολόρες (Μπουένος Άιρες)

Η **Ντολόρες** () είναι πόλη στην επαρχία Μπουένος Άιρες της Αργεντινής. Είναι το διοικητικό κέντρο του Παρτίδο (κομητεία) Ντολόρες. Η πόλη έχει πληθυσμό 25.940 κατοίκων σύμφωνα με την απογραφή του 2010. Η πόλη ιδρύθηκε επίσημα από τον Ραμόν Λάρα στις 21 Αυγούστου 1817.

Στην πόλη υπάρχει μικρό αεροδρόμιο .

## Κλίμα
Η Ντολόρες έχει ωκεάνιο κλίμα (Κέππεν *Cfb*) στα όρια του υγρού υποτροπικού κλίματος (Κέππεν *Cfa*).

## Φωτογραφίες

Αρχείο:Dolores train station.jpg|Σιδηροδρομικός Σταθμός (1880)
Αρχείο:CSR at Dolores Buenos Aires.jpg|Σιδηροδρομικός Σταθμός (2014)
Αρχείο:Viejo puente de la RN 2 sobre el Canal 9.jpg|Παλιά γέφυρα


## Παραπομπές


Κατηγορία:Πόλεις της Αργεντινής
Nikki Lilly

Η **Νικόλ Λίλυ Χρήστου** (γεννημένη στις 22 Ιουλίου 2004); γνωστή ως **Nikki Lilly**) είναι Αγγλίδα YouTuber, συγγραφέας και  τηλεοπτική παρουσιάστρια ελληνοκυπριακής καταγωγής με συμμετοχές σε φιλανθρωπικές εκστρατείες. Η Χρήστου τιμήθηκε με τα International Emmy Kids Awards το 2019, για το επεισόδιο της σειράς *My Life* του CBBC, *Nikki Lilly Meets*, *Nikki Lilly Bakes* και εμφανίστηκε στο Celebrity Supply Teacher κάνοντας ένα μάθημα για το vlogging. και είναι η νεότερη που έχει λάβει ποτέ το Ειδικό Βραβείο BAFTA. Το 2016, η Χρήστου έλαβε το βραβείο Child of Courage στα Pride of Britain Awards .

## Πρώιμη ζωή
Σε ηλικία έξι ετών, η Χρήστου διαγνώστηκε για πρώτη φορά με αρτηριοφλεβική δυσπλασία (AVM), μια σπάνια ιατρική πάθηση που χρειάστηκε θεραπεία με πολλές επεμβάσεις και η οποία άλλαξε εμφανώς τη φυσική της εμφάνιση. Έχασε 4 μήνες από το δημοτικό σχολείο και χρειάστηκε να μεταφερθεί στην Αμερική για θεραπεία πολλαπλές φορές.

Η Χρήστου έγινε για πρώτη φορά γνωστή από τα βίντεο της στο YouTube, που ξεκίνησε να φτιάχνει σε ηλικία οκτώ ετών, για να μοιραστεί τις εμπειρίες της από τη ζωή με μια «ορατή διαφορά». Το κανάλι της στο YouTube καλύπτει θέματα όπως η ζωή με χρόνια ασθένεια, ο εκφοβισμός, η ψυχική υγεία, ομορφιά.

## Τηλεοπτική δουλειά
Η Χρήστου έχει γίνει η βάση δύο επεισοδίων της σειράς ντοκιμαντέρ του CBBC *My Life* : *Born to Vlog*, and *I Will Survive* .

Το 2016, η Χρήστου κέρδισε την τέταρτη σειρά του διαγωνισμού Junior Bake Off, και το 2018 ο Χρήστου άρχισε να παρουσιάζει την εκπομπή του CBBC "Nikki Lilly Meets…", στην οποία παίρνει συνεντεύξεις από πολιτικούς και διασημότητες, όπως ο τενίστας Άντι Μάρρεϊ και η πρώην πρωθυπουργός του Ηνωμένου Βασιλείου, Τερέζα Μέι.

Το 2020, η Χρήστου παρουσίασε μια άλλη εκπομπή στο CBBC με τίτλο *Nikki Lilly Bakes* στην οποία ψήνει φαγητό στην κουζίνα της.

## Φιλανθρωπική οργάνωση The Butterfly AVM
Η Χρήστου και οι γονείς της ίδρυσαν το The Butterfly AVM Charity για να αυξήσουν την ευαισθητοποίηση για το AVM, να συγκεντρώσουν κεφάλαια για έρευνα σχετικά με την πάθηση και να στηρίξουν τους πάσχοντες και τις οικογένειές τους.

## YouTube
Η Χρήστου έχει ένα κανάλι στο YouTube, το οποίο έχει από τον Απρίλιο του 2013 και στο οποίο κάνει μαθήματα μακιγιάζ, συνεδρίες Q&A και vlog. Τραγουδάει τραγούδια, με το πιο δημοφιλές της να είναι η διασκευή της του Lovely των Billie Eilish & Khalid, το οποίο, από τον Οκτώβριο του 2021, έχει 26 εκατομμύρια προβολές. Από τον Οκτώβριο του 2021, έχει 1,22 εκατομμύρια συνδρομητές.

Τον Ιανουάριο του 2021, η Χρήστου τραγούδησε μια διασκευή του Drivers License και τον Αύγουστο τραγούδησε μια διασκευή του «Another Love» στο κανάλι της στοYouTube .

## Βιβλίο
Τον Οκτώβριο του 2020, το βιβλίο της Χρήστου, *Come on Life της Nikki Lilly: The Highs and Lows on How to Live Your Best Teen Life*, κυκλοφόρησε από την Walker Books .

## Παραπομπές


Κατηγορία:Άγγλοι κυπριακής καταγωγής
Κατηγορία:Άγγλοι συγγραφείς
Κατηγορία:Βρετανοί παρουσιαστές
Κατηγορία:YouTubers
Αλεξί Τρουγιέ

Ο **Αλεξί Τρουγιέ** (γαλλικά: *Alexis Trouillet*, γεννημένος στις 23 Δεκεμβρίου 2000) είναι Γάλλος επαγγελματίας ποδοσφαιριστής ο οποίος αγωνίζεται ως μέσος για λογαριασμό της Ροντέζ.

## Συλλογική καριέρα
### ΟΖΚ Νις
Προϊόν της ακαδημίας της Ρεν, ο Τρουιγιέ εντάχθηκε στην ΟΖΚ Νις στις 31 Ιανουαρίου 2020. Έκανε το επαγγελματικό του ντεμπούτο με τη Νις σε αγώνα της Λιγκ 1 εναντίον της Στρασμπούρ στις 29 Αυγούστου 2020.

### ΑΖ Οσέρ
Στις 30 Αυγούστου 2021, μετακόμισε στην Οσέρ ως δανεικός από τη Νις για την σεζόν 2021-2022. Κατά τη διάρκεια της σεζόν πραγματοποίησε, συνολικά, 28 συμμετοχές, ενώ πέτυχε, συνολικά, ένα τέρμα.

### Παναθηναϊκός
Στις 15 Σεπτεμβρίου 2022, έγινε γνωστή η παραχώρησή του από τη Νις στον Παναθηναϊκό ως μεταγραφή έναντι χρηματικού ποσού της τάξεως άνω του 1 εκατομμυρίου ευρώ. 

Στις 16 Οκτωβρίου 2022, πραγματοποίησε το επίσημο αγωνιστικό ντεμπούτο του με την ομάδα, εισερχόμενος στον αγωνιστικό χώρο ως αλλαγή στη θέση του Φώτη Ιωαννίδη, στο 71ο λεπτό αναμέτρησης με αντίπαλο τη Λαμία, στο πλαίσιο της 8ης αγωνιστικής του πρωταθλήματος της Σούπερ Λιγκ. Ωστόσο, δέκα λεπτά αργότερα, πιο συγκεκριμένα στο 81ο λεπτό της αναμέτρησης, υπέστη σοβαρό τραυματισμό, με αποτέλεσμα να αποχωρήσει άμεσα από τον αγωνιστικό χώρο. Ύστερα από ιατρικές εξετάσεις που ακολούθησαν, εκτιμήθηκε πως ο παίκτης υπέστη ολική ρήξη πρόσθιου χιαστού, με αποτέλεσμα να μείνει εκτός αγωνιστικής δράσης για το υπόλοιπο χρονικό διάστημα της σεζόν.

### Βόλος
Στις 16 Ιουλίου 2023, έγινε γνωστή η παραχώρησή του, υπό τη μορφή δανεισμού, στον Βόλο, προκειμένου να βρει τον απαραίτητο χρόνο συμμετοχής έπειτα από την μακρά απουσία του από την αγωνιστική δράση, μετά τον σοβαρό τραυματισμό του. Πέτυχε το πρώτο του γκολ στο ελληνικό πρωτάθλημα σε μία ήττα με 1-2 εναντίον του Αστέρα Τρίπολης.

## Παραπομπές


Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Σταντ Ρενναί
Κατηγορία:Μέσοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Θεόπετρα Τρικάλων

Η **Θεόπετρα** είναι χωριό, μέρος του δήμου Μετεώρων της Θεσσαλίας. Σύμφωνα με την απογραφή του 2001, έχει 697 κατοίκους. Ο πληθυσμός της το 1981 ήταν 663 κάτοικοι, ενώ το 1991 ήταν 664.

Το χωριό βρίσκεται 6 χιλιόμετρα νοτιοανατολικά της Καλαμπάκας και 15 χιλιόμετρα βόρεια των Τρικάλων, ενώ πλησίον του χωριού βρίσκεται το Σπήλαιο της Θεόπετρας.

Πριν το 1928 ονομαζόταν *Κουβέλτσι*.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Μπομπ Όντενκερκ

Ο **Ρόμπερτ Τζον Όντενκερκ** (αγγλικά: *Robert John Odenkirk*, προφορά: /ˈoʊdənkɜːrk/, 22 Οκτωβρίου 1962) είναι Αμερικανός ηθοποιός του κινηματογράφου και της τηλεόρασης, κωμικός και παραγωγός.  Περισσότερο γνωστός είναι για τον ρόλο του ως Saul Goodman, στο *[[Breaking Bad]]* και το spin-off του, το *[[Better Call Saul]]*, για το οποίο υπήρξε πέντε φορές υποψήφιος για το Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Δραματική Σειρά, ενώ ως παραγωγός της ίδιας σειράς, υπήρξε έξι φορές υποψήφιος για το Βραβείο Έμμυ Ζώνης Υψηλής Τηλεθέασης Καλύτερης Δραματικής Σειράς. Γνωστός επίσης είναι και για τη συμμετοχή του στο κωμικό σόου *Mr. Show with Bob and David*, του HBO.

Η καριέρα του ξεκίνησε τη δεκαετία του 1980, όπου μεταξύ το 80' και το 90' έγραφε κείμενα για τα τηλεοπτικά σόου *[[Saturday Night Live]]* και *The Ben Stiller Show*, για το οποία κέρδισε κι δύο Primetime Emmy Award for Outstanding Writing for a Variety Series, ένα το 1989 κι ένα το 1993. Την ίδια περίπου περίοδο έγραψε και κείμενα για το *Late Night with Conan O'Brien* και σενάριο για τη σειρά *Get a Life*. Στις αρχές της δεκαετίας του 2000, ανακάλυψε το κωμικό ντουέτο των Tim & Eric και του έκανε και την παραγωγή των σειρών τους *[[Tom Goes to the Mayor]]* και *[[Tim and Eric Awesome Show, Great Job!]]*. Εκείνη την περίοδο ξεκίνησε και την υποκριτική. Στην καριέρα του μέχρι τώρα έχει σκηνοθετήσει και 3 ταινίες: ''Melvin Goes to Dinner'' (2003), *Let's Go to Prison* (2006) και *[[The Brothers Solomon]]* (2007).  Το 2015, επανενώθηκε με τον Ντέιβιντ Κρος, όπου ήταν ντουέτο τη δεκαετία του 80'.

## Παραπομπές
 

## Περαιτέρω ανάγνωση
*

## Εξωτερικοί σύνδεσμοι
* – official site
*
*Bob Odenkirk on Netflix

Κατηγορία:Αμερικανοί κωμικοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί κωμικοί σκετς
Κατηγορία:Αμερικανοί σκηνοθέτες κινηματογράφου
Επιθετικός προσδιορισμός

→Στη σύνταξη, ο **επιθετικός προσδιορισμός** είναι μια λέξη, συνήθως επίθετο, η οποία συνοδεύει μια λέξη και  της προσδίδει μια μόνιμη ιδιότητα. Δεν πρέπει να συγχέεται με τον κατηγορηματικό προσδιορισμό, ο οποίος δίνει στη λέξη μια  αντίθετη παροδική ιδιότητα.

→Στα αρχαία ελληνικά, ο επιθετικός προσδιορισμός, μπορεί να είναι επίσης εθνική ονομασία, μετοχή (όπως και στα νέα ελληνικά), κύριο όνομα, αριθμητική αντωνυμία, μετοχή, ή προσηγορικό ουσιαστικό μπροστά από το ἀνὴρ, γραῦς και γυνὴ.

## •Παραπομπές

Κατηγορία:Συντακτικό
Ντάνα Ζαπότκοβα

μικρογραφία|Η Ντάνα Ζάτοπκοβα το 2014
Η **Ντάνα Ζάτοπκοβα** (τσέχικα: Dana Zátopková, το γένος **Ίνγκροβα** [Ingrová]) (19 Σεπτεμβρίου 1922 – 13 Μαρτίου 2020) ήταν Τσεχοσλοβάκα, μετέπειτα Τσέχα, αθλήτρια του ακοντισμού. Κέρδισε το χρυσό μετάλλιο στον ακοντισμό στους Ολυμπιακούς Αγώνες του 1952 (μόλις μια ώρα αφότου ο σύζυγός της, Εμίλ Ζάτοπεκ, κέρδισε τα 5.000 μ.) και το αργυρό μετάλλιο στους Ολυμπιακούς Αγώνες του 1960. Ήταν πρωταθλήτρια Ευρώπης το 1954 και το 1958. Σημείωσε επίσης παγκόσμιο ρεκόρ το 1958 (55,73 μ.) όταν ήταν 35 ετών, καθιστώντας την την μεγαλύτερη σε ηλικία γυναίκα που κατέρριψε ρεκόρ σε αγώνισμα ανοικτού στίβου.

Η Ζάτοπκοβα και ο σύζυγός της ήταν οι μάρτυρες στη γαμήλια τελετή των χρυσών Ολυμπιονικών Όλγκα Φίκοτοβα και Χαλ Κόνολι στην Πράγα το 1957. Ο Εμίλ μίλησε στον πρόεδρο της Τσεχοσλοβακίας Άντονιν Ζάποτοτσκι για να ζητήσει βοήθεια ώστε η Όλγκα να πάρει άδεια να παντρευτεί τον Κόνολι. Αν και δεν είναι σαφές πόσο βοήθησε αυτό, έλαβαν άδεια λίγες μέρες αργότερα.

## Επιτεύγματα

## Παραπομπές


## Εξωτερικοί σύνδεσμοι

* 
* 

Κατηγορία:Τσεχοσλοβάκες αθλήτριες του ακοντισμού
Κατηγορία:Αθλητές του στίβου στους Θερινούς Ολυμπιακούς Αγώνες 1948
Κατηγορία:Αθλητές του στίβου στους Θερινούς Ολυμπιακούς Αγώνες 1952
Κατηγορία:Χρυσοί Ολυμπιονίκες του στίβου
Κατηγορία:Τσεχοσλοβάκοι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1956
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αποδέκτες του Μεταλλίου Αξίας της Δημοκρατίας της Τσεχίας
Κατηγορία:Πρωταθλητές Ευρώπης στον στίβο
Αγγελής Βλαχοθανάσης

Ο **Αγγελής Βλαχοθανάσης** (14 Μαρτίου 1923 - 12 Μαρτίου 2003), του Δημητρίου, ήταν Έλληνας δικηγόρος και πολιτικός, ο οποίος υπηρέτησε ως βουλευτής στην Εύβοια.

## Βιογραφία
### Οικογένεια
Πατέρας του ήταν ο Δημήτριος Βλαχοθανάσης και θείος του ο γιατρός και βουλευτής Κωνσταντίνος Βλαχοθανάσης, ο οποίος είχε αναπτύξει έντονη φιλανθρωπική δράση και είχε ονομαστεί «θεός της Εύβοιας» από τον Εμμανουήλ Τσουδερό λόγω του έντιμου βίου του και της αλτρουιστικής του δραστηριότητας. 

### Νεανικά χρόνια και δικηγορία
Γεννήθηκε στα Καμάρια της Ιστιαίας, το 1923. Σπούδασε νομικά και άσκησε τη δικηγορία.

### Πολιτική σταδιοδρομία
Από το 1958 έως το 1971 άνηκε πολιτικά στο χώρο του Κέντρου. Εξελέγη για πρώτη φορά βουλευτής Ευβοίας με την Ένωση Κέντρου το 1961 και επανεξελέγη το 1963 και 1964.
Μετά τη Μεταπολίτευση, ο Βλαχοθανάσης επέστρεψε στην ενασχόληση με τα κοινά και πολιτεύτηκε με την Ένωση Κέντρου - Νέες Δυνάμεις (μετέπειτα ΕΔΗΚ), χωρίς να εκλεγεί βουλευτής, καθώς στις εκλογές του 1974 συγκέντρωσε 4.537 ψήφους. Το 1981 εξελέγη βουλευτής με τη Νέα Δημοκρατία, λαμβάνοντας 7.567 ψήφους. Επανεξελέγη βουλευτής για τελευταία φορά με τη Νέα Δημοκρατία στις εκλογές του 1985 (με λίστα), υπηρετώντας έως το 1989.

### Τελευταία χρόνια
Τα τελευταία χρόνια έζησε στην Αθήνα, όπου και απεβίωσε το 2003. Κηδεύτηκε από τον ιερό ναό Αγίου Κωνσταντίνου και Ελένης, στο νεκροταφείο Ζωγράφου. Κατέλιπε τη σύζυγό του, Ευαγγελία και δύο κόρες, όπως και εγγόνια.

## Παραπομπές


## Πηγές
* 

Κατηγορία:Βουλευτές Ευβοίας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Νέα Δημοκρατία
Σιμανκοφστσίζνα

Η **Σιμανκοφστσίζνα** (πολωνικά: Szymankowszczyzna) είναι χωριό στη διοικητική περιφέρεια της Γκμίνα Στανισουάβουφ του Πόβιατ Μινσκ, στο Βοεβοδάτο Μασοβίας της ανατολικής-κεντρικής Πολωνίας.

## Παραπομπές


Κατηγορία:Χωριά της Πολωνίας
Evangelista Torricelli (υποβρύχιο, 1934)

Το ***Evangelista Torricelli*** ήταν ένα από τα τέσσερα υποβρύχια της κλάσης *[[Archimede (υποβρύχιο)|Archimede]]* που ναυπηγήθηκαν για το Ιταλικό Βασιλικό Ναυτικό (*Regia Marina*) την δεκαετία του 1930. Ήταν ένα από τα σκάφη που ενεπλάκησαν στον Ισπανικό Εμφύλιο στο πλαίσιο της ευρύτατης υποστήριξης που παρείχε η Ιταλία στην πλευρά των Εθνικιστών. Το 1937 παραδόθηκε στους Ισπανούς και εντάχθηκε σε υπηρεσία με το ναυτικό των Εθνικιστών ως *General Mola*.

## Περιγραφή

Τα σκάφη της κλάσης *Archimede* είχαν μεγαλύτερες διαστάσεις και ενσωμάτωναν διάφορες βελτιώσεις συγκριτικά με τα προγενέστερα της κλάσης *[[Υποβρύχιο κλάσης Settembrini|Settembrini]]*. Είχαν εκτόπισμα 986&nbsp;t (970&nbsp;LT)  στην επιφάνεια και 1259&nbsp;t (1239&nbsp;LT) σε κατάδυση. Το μήκος τους ήταν 70,5&nbsp;m, το πλάτος 6,87&nbsp;m και το βύθισμα 4,12&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 55 αξιωματικούς και ναύτες.

Στην επιφάνεια ισχύ παρείχαν δύο κινητήρες ντίζελ των 1500&nbsp;bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 550&nbsp;hp. Η μέγιστη ταχύτητα πλεύσης στην επιφάνεια ανερχόταν σε 17&nbsp;kn και σε κατάδυση σε 7,7&nbsp;kn. Η ακτίνα δράσης έφθανε τα 10300&nbsp;ναυτικά μίλια στην επιφάνεια με ταχύτητα πλεύσης 8&nbsp;kn και τα 105&nbsp;ναυτικά μίλια με ταχύτητα 3&nbsp;kn σε κατάδυση.

Ο κύριος οπλισμός αποτελούνταν από οκτώ τορπιλοσωλήνες των 533&nbsp;mm, από τέσσερις σε πλώρη και πρύμνη, ενώ ο συνολικός αριθμός τορπιλών που μπορούσαν να μεταφέρουν ανέρχονταν σε δεκαέξι. Στο κατάστρωμα υπήρχαν επίσης δύο πυροβόλα των 100&nbsp;mm. Αντιαεροπορική προστασία παρείχαν δύο πολυβόλα Breda των 13,2&nbsp;mm.

## Επιχειρησιακή ιστορία

Η ναυπήγηση του *Evangelista Torricelli* ξεκίνησε το 1931 στις εγκαταστάσεις της Cantieri navali Tosi di Taranto στον Τάραντα, καθελκύστηκε στις 27&nbsp;Μαΐου 1934 και ολοκληρώθηκε αργότερα εντός του έτους αυτού. Στις 22&nbsp;Νοεβρίου 1936 τορπίλισε το ελαφρύ καταδρομικό των Δημοκρατικών *[[Miguel Cervantes (καταδρομικό)|Miguel Cervantes]]* ενώ ήταν αγκυροβολημένο στην Καρθαγένη, προκαλώντας του σοβαρές ζημιές. Απόπειρα επίθεσης στο θωρηκτό των Δημοκρατικών *[[Jaime I (θωρηκτό)|Jaime I]]* απετράπη από το βρετανικό αντιτορπιλικό HMS ''Glowworm'' Τη νύχτα 18-19&nbsp;Ιανουαρίου 1937 βομβάρδισε το λιμάνι της Βαρκελώνης και στις 19 Ιανουαρίου αποπειράθηκε χωρίς επιτυχία να τορπιλίσει το εμπορικό πλοίο SS ''J. J. Sister'' στην Ταρραγόνα. Την επομένη παραλίγο να συγκρουσθεί με το εμπορικό SS ''Cabo Sucratif''.

Το *Torricelli* μεταφέρθηκε στις ναυτικές δυνάμεις των Εθνικιστών τον Απρίλιο του 1937.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Archimede
Κατηγορία:Ιταλικά υποβρύχια του Β΄ Παγκοσμίου Πολέμου
Σταμούλης Ελαφρός

Ο **Σταμούλης Ελαφρός** (1912-1992) ήταν Έλληνας πολιτικός, που υπηρέτησε ως βουλευτής.

## Βιογραφικά στοιχεία
Γεννήθηκε στο Βόλο και οι γονείς του, κατάγονταν από το Πήλιο (ο πατέρας του από τη Μακρινίτσα και η μητέρα του από την Αργαλαστή).

Σπούδασε νομικά στο ΑΠΘ και οικονομικές επιστήμες. Άσκησε τη δικηγορία. Εξελέγη πρόεδρος του Δημοτικού Συμβουλίου Βόλου τον Ιανουάριο του 1951. Στις εκλογές του 1964 εξελέγη βουλευτής στην εκλογική περιφέρεια Μαγνησίας με την ΕΡΕ.

Απεβίωσε σε ηλικία 80 ετών το 1992.

Άφησε συγγραφικό έργο.

## Έργα
* ''Η Διεθνής Τράπεζα Ανασυγκροτήσεως και Αναπτύξεως".

## Παραπομπές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Μαγνησίας
Υπουργείο Εξωτερικών (Ηνωμένο Βασίλειο)

Το **Γραφείο Εξωτερικών, Κοινοπολιτειακών Υποθέσεων και Ανάπτυξης του Ηνωμένου Βασιλέιου** (αγγλικά: ***Foreign, Commonwealth and Development Office*** ή απλούστερα ***The Foreign Office***, συντ. ***FO***), είναι εκτελεστικό τμήμα της Κυβέρνησης του Ηνωμένου Βασιλείου, αρμόδιο για την προστασία και την προώθηση των Βρετανικών συμφερόντων, σχέσεων και θέσεων παγκοσμίως, καθώς και για την αύξηση των επενδύσεων και την προώθηση της παγκόσμιας ανάπτυξης. 

Το Γραφείο (Υπουργείο), δημιουργήθηκε το 2020, από την συγχώνευση του Γραφείου Εξωτερικών και Κοινοπολιτειακών Υποθέσεων με το Υπουργείο Διεθνούς Ανάπτυξης. Ως Υπουργείο Εξωτερικών, δημιουργήθηκε το 1782. 

Επικεφαλής του Γραφείου Εξωτερικών, είναι ο Υπουργός Εξωτερικών του Ηνωμένου Βασιλείου (επισήμως: *Γραμματέας του Κράτους επί των Εξωτερικών και των Κοινοπολιτειακών Υποθέσεων*). Η θέση του Υπουργού Εξωτερικών, αποτελεί μία από τις τέσσερεις σημαντικότερες εκτελεστικές θέσεις της Κυβέρνησης του Ηνωμένου Βασιλείου (Πρωθυπουργός, Υπουργός Οικονομικών, Υπουργός Εσωτερικών). Σημερινός, από τις 6 Σεπτεμβρίου 2022, Υπουργός Εξωτερικών, Κοινοπολιτειακών Υποθέσεων και Ανάπτυξης, είναι ο βουλευτής **[[Τζέιμς Κλέβερλι]]**, που υπηρετεί υπό την κυβέρνηση της Λιζ Τρας.Αρμόδιος για τις καθημερινές υποθέσεις του Γραφείου Εξωτερικών, είναι ο επιτετραμμένος Υφυπουργός Εξωτερικών, ο οποίος υπηρετεί παράλληλα και ως επικεφαλής της Διπλωματικής Υπηρεσίας της Αυτού Μεγαλειότητος. Σημερινός Υφυπουργός Εξωτερικών, από τις 2 Σεπτεμβρίου 2020, είναι ο σερ Φίλιπ Μπάρτον.

## Αρμοδιότητες
Οι κυριότερες αρμοδιότητες του Βρετανικού Υπουργείου Εξωτερικών, είναι οι εξής:

* Προώθηση και προστασία των συμφερόντων του *[[Ηνωμένο Βασίλειο|Ηνωμένου Βασιλείου]]*. 
* Ενίσχυση των διπλωματικών και των διεθνών σχέσεων με τα άλλα κράτη. 
* Ενίσχυση και διασφάλιση των σχέσεων των μελών της Κοινοπολιτείας. 
* Διασφάλιση της εθνικής ασφάλειας του *Ηνωμένου Βασιλείου*, και καταπολέμηση της τρομοκρατίας και της διάδοσης των όπλων.
* Προώθηση της εργασίας για τη μείωση των συγκρούσεων. 
* Προώθηση της παγκόσμιας ανάπτυξης. 
* Αύξηση των εξαγωγών, διασφάλιση ενεργειακών πόρων, και ανάπτυξη των επενδύσεων του *Ηνωμένου Βασιλείου*. 
* Υποστήριξη των υπηρεσιών στις υπερπόντιες κτήσεις και υποστήριξη των Βρετανών πολιτών στο εξωτερικό μέσω πρεσβειών και προξενικών αρχών. 

## Δείτε ακόμα

* Ηνωμένο Βασίλειο 
* Κοινοπολιτεία των Εθνών 

## Παραπομπές
Κατηγορία:Κυβέρνηση του Ηνωμένου Βασιλείου
Κατηγορία:Υπουργεία εξωτερικών υποθέσεων
__ΕΥΡΕΤΗΡΙΟ__
Σουούπια

Ο **Σουούπια** (πολωνικά: Słupia, κασουβικά: *Słëpiô*, γερμανικά: *Stolpe*) είναι ποταμός στην Πομερανία της Πολωνίας. Έχει μήκος 138 χλμ. και περιοχή λεκάνης απορροής 1.620 χλμ².
[μικρογραφία|220x220εσ| Ο Σουούπια στο λιμάνι της [Ούστκα]]

## Ποιότητα νερού
Σύμφωνα με τα στοιχεία της Επιθεώρησης Περιβαλλοντικής Προστασίας, τα βαρέα μέταλλα ρέουν μέσω του Σουούπια στη Βαλτική Θάλασσα, στις ακόλουθες ποσότητες (2012): 3,3 τόνοι ψευδάργυρου, 0,9 τόνος χαλκού, 1,2 τόνος μολύβδου, περίπου 100 κιλά κάδμιου, 0,5 τόνος χρώμιου και 1,2 τόνος νικελίου.

## Ιστορία
Μέχρι το 1945, η επίσημη ονομασία του ποταμού ήταν η γερμανική ονομασία *Stolpe*.

Στο μεσοπόλεμο, η κάτω και η μεσαία ροή του ποταμού, δηλαδή από τη λίμνη Ζουκούφκο, είχε τα πολωνικά εξώνυμα *Słupa* και *Słupica*. Από την άλλη πλευρά, στην περιοχή της Λαϊκής Δημοκρατίας της Πολωνίας πάνω από τη Ζουκούφκο, εκτός από το κύριο όνομα *Słupia*, υπήρχαν επίσης τα τμηματικά ονόματα *Słupica* από τη λίμνη Ζουκούφκο έως τη λίμνη Πρενγκοζίνο και το όνομα *Słupska* από τη λίμνη Πρενγκοζίνο μέχρι τις πηγές. Το 1948 καθιερώθηκε τελικά το επίσημο πολωνικό όνομα *Słupia*.

## Δείτε επίσης
* Κατάλογος ποταμών της Πολωνίας

## Παραπομπές



Κατηγορία:Ποταμοί της Πολωνίας
Διοργανώσεις Ε.Π.Σ. Δράμας 1984–85

Για την περίοδο 1984-85, η Ένωση Ποδοσφαιρικών Σωματείων Δράμας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Δράμας.

## Πρωτάθλημα
Η περίοδος 1984-85 ήταν η 22η σεζόν των πρωταθλημάτων της Ε.Π.Σ. Δράμας.

Η δομή του πρωταθλήματος είναι η εξής:
* Α΄ Κατηγορία
* Β΄ Κατηγορία (2 όμιλοι)
* Γ΄ Κατηγορία (2 όμιλοι)

### Α΄ Κατηγορία
Στην Α΄ Κατηγορία μετείχαν 16 ομάδες.

#### Βαθμολογία

Πηγή ΕΠΣ Δράμας 

### Β΄ Κατηγορία
Στην Β΄ Κατηγορία μετείχαν 28 ομάδες χωρισμένες σε δύο ομίλους.

#### Βαθμολογίες

##### 1ος όμιλος

Πηγή ΕΠΣ Δράμας 

##### 2ος όμιλος

Πηγή ΕΠΣ Δράμας 

### Γ΄ Κατηγορία
Στην Γ΄ Κατηγορία μετείχαν 19 ομάδες χωρισμένες σε δύο ομίλους.

#### Γενική βαθμολογία

Πηγή ΕΠΣ Δράμας 

## Κύπελλο
Κυπελλούχος αναδείχθηκε ο **[[Γ.Σ. Ακρίτας Νέας Κρώμνης|Ακρίτας Νέας Κρώμνης]]**.

## Εξωτερικοί σύνδεσμοι
*ΒΑΘΜΟΛΟΓΙΕΣ 1984-1985 epsdramas.gr 

Κατηγορία:Ε.Π.Σ. Δράμας
Κατηγορία:Εγχώρια ποδοσφαιρικά πρωταθλήματα 1984-1985
Κατηγορία:Εγχώρια ποδοσφαιρικά κύπελλα 1984-1985
Lampo (αντιτορπιλικό, 1931)

Το ***Lampo*** (ιταλ. «Αστραπή») ήταν ένα από τα τέσσερα αντιτορπιλικά κλάσης *[[Αντιτορπιλικό κλάσης Folgore|Folgore]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930. Ολοκληρώθηκε το 1932 και έλαβε μέρος σε επιχειρήσεις κατά τον Β΄ Παγκόσμιο Πόλεμο.

## Περιγραφή

Εξαιρουμένου του πλάτους τους, που είχε ελαττωθεί σε μία ανεπιτυχή απόπειρα να αυξηθεί η μέγιστη ταχύτητα πλεύσης, τα πλοία της κλάσης *Folgore* ήταν επί της ουσίας πανομοιότυπα με αυτά της προγενέστερης κλάσης *[[Αντιτορπιλικό κλάσης Freccia|Freccia]]*. Είχαν ολικό μήκος 96,05&nbsp;m, πλάτος 9,2&nbsp;m και μέσο βύθισμα 3,3&nbsp;m το οποίο έφθανε στα 4,3&nbsp;m με πλήρες φορτίο. Το εκτόπισμά τους ανερχόταν σε 1238&nbsp;t (1218&nbsp;LT) με κανονικό (standard) φορτίο και σε 2090&nbsp;t (2060&nbsp;LT) με πλήρες. Το πλήρωμα κατά την περίοδο του πολέμου αποτελούνταν από 185 αξιωματικούς, υπαξιωματικούς και ναύτες. Το προωστικό σύστημα μπορούσε να αποδώσει έως και 44000&nbsp;shp, χάρη στους οποίους μπορούσαν να φθάσουν σε μέγιστη ταχύτητα πλεύσης 30&nbsp;kn, ενώ κατά τη διάρκεια των θαλάσσιων δοκιμών έφθασαν και σε πολύ υψηλότερες -της τάξεως των 38-39&nbsp;kn- αλλά με ελάχιστο φορτίο. Η ακτίνα δράσης τους έφθανε τα 3600&nbsp;ναυτικά μίλια με ταχύτητα πλεύσης 12&nbsp;kn.

Ο κύριος οπλισμός των αντιτορπιλικών της κλάσης αυτής αποτελούνταν από τέσσερα πυροβόλα των 120&nbsp;mm, εκ των οποίων τα δύο ήταν εγκατεστημένα σε πύργο μπροστά από την υπερκατασκευή και τα άλλα δύο σε πύργο πίσω της. Αντιαεροπορική προστασία παρείχαν δύο πυροβόλα των 40&nbsp;mm και δύο δίδυμα πολυβόλα των 13,2&nbsp;mm. Επίσης υπήρχαν δύο τρίδυμοι τορπιλοσωλήνες των 533&nbsp;mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, διέθεταν εκτοξευτές βομβών βυθού ενώ μπορούσαν επίσης να μεταφέρουν και 52&nbsp;νάρκες.

## Επιχειρησιακή ιστορία

Η ναυπήγηση του *Lampo* ξεκίνησε στις εγκαταστάσεις της Officine & Cantieri Partenopei στη Νάπολη στις 30&nbsp;Ιανουαρίου 1930. Καθελκύστηκε στις 26&nbsp;Ιουλίου 1931 και εντάχθηκε σε υπηρεσία στις 13&nbsp;Αυγούστου 1932.

## Παραπομπές


## Βιβλιογραφία
*
*
*
*
*

## Εξωτερικοί σύνδεσμοι

*  Το *[https://www.marina.difesa.it/noi-siamo-la-marina/mezzi/mezzi-storici/Pagine/LMNO/lampo02.aspx Lampo]* στον ιστότοπο του Ιταλικού Πολεμικού Ναυτικού (*Marina Militare*)

Κατηγορία:Αντιτορπιλικά κλάσης Folgore
Κατηγορία:Ιταλικά αντιτορπιλικά του Β΄ Παγκοσμίου Πολέμου